CELEX: 32012R1176
Language: bg
Date: 2012-12-07 00:00:00
Title: Регламент за изпълнение (ЕС) № 1176/2012 на Комисията от 7 декември 2012 година за вписване на название в регистъра на защитените наименования за произход и защитените географски указания [Μανταρίνι Χίου (Mandarini Chiou) (ЗГУ)]

11.12.2012   
            
            
               BG
            
            
               Официален вестник на Европейския съюз
            
            
               L 337/22
            
         РЕГЛАМЕНТ ЗА ИЗПЪЛНЕНИЕ (ЕС) № 1176/2012 НА КОМИСИЯТА
   от 7 декември 2012 година
   за вписване на название в регистъра на защитените наименования за произход и защитените географски указания [Μανταρίνι Χίου (Mandarini Chiou) (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:
   
               (1)
            
            
               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Μανταρίνι Χίου (Mandarini Chiou)“, подадена от Гърция, бе публикувана в Официален вестник на Европейския съюз
                   (2).
            
         
               (2)
            
            
               Срещу регистрацията не беше подадено официално възражение съгласно член 7, параграф 1 от посочения регламент.
            
         
               (3)
            
            
               В приложение I, част Б, част 2, раздел II, буква Б към Регламент за изпълнение (ЕС) № 543/2011 на Комисията (3), влязъл в сила след съответната заявка за регистрация, обаче се определя, че минималното съотношение захари/киселини при плодовете от този сорт е 7,5:1. По съображения за яснота и правна сигурност гръцките органи са адаптирали Единния документ по отношение на тази точка,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Актуализираният единен документ фигурира в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 декември 2012 година.
      
         
            За Комисията, от името на председателя,
         Dacian CIOLOȘ
         
            Член на Комисията
         
      
   
   
      (1)  ОВ L 93, 31.3.2006 г., стр. 12.
   
      (2)  OB C 19, 24.1.2012 г., стр. 11.
   
      (3)  ОВ L 157, 15.6.2011 г., стр. 1.
   
      ПРИЛОЖЕНИЕ I
      Земеделски продукти, предназначени за консумация от човека, посочени в приложение I към Договора:
      
         1.6.   Плодове, зеленчуци и зърнени култури, пресни или преработени
      
      ГЪРЦИЯ
      Μανταρίνι Χίου (Mandarini Chiou) (ЗГУ)
   
   
      ПРИЛОЖЕНИЕ II
      ЕДИНЕН ДОКУМЕНТ
      
         РЕГЛАМЕНТ (ЕО) № 510/2006 НА СЪВЕТА
      
      
         „ΜΑΝΤΑΡIΝΙ ΧIΟΥ“ (MANDARINI CHIOU)
      
      
         ЕО №: EL-PGI-0005-0709-27.06.2008
      
      
         ЗГУ ( X ) ЗНП ( )
      
      1.   Наименование:
      
      „Μανταρίνι Χίου“ (Mandarini Chiou)
      2.   Държава членка или трета държава
      
      Гърция
      3.   Описание на земеделския продукт или храна
      
      3.1.   Вид продукт
      
      
                  Клас 1.6 —
               
               
                  Плодове, зеленчуци и зърнени култури, пресни или преработени
               
            3.2.   Описание на продукта, за който се отнася наименованието от точка 1
      
      „Mandarini Chiou“, мандарина от вида Citrus deliciosa Tenore и от общия сорт на Хиос (общ средиземноморски сорт), притежава следните характеристики:
      Физически характеристики:
      
                  Форма
               
               
                  :
               
               
                  сферична, сплескана на полюсите
               
            
                  Тегло
               
               
                  :
               
               
                  60 — 150 gr
               
            
                  Размер
               
               
                  :
               
               
                  55 — 70 mm
               
            
                  Кора
               
               
                  :
               
               
                  1,5 — 3,5 mm, отделяща се лесно от меката част.
               
            
                  Брой на плодниците
               
               
                  :
               
               
                  7 — 14, отделящи се лесно от меката част.
               
            
                  Брой на семенцата
               
               
                  :
               
               
                  8 — 24 малки, полиембрионални ендосперми.
               
            Органолептични характеристики:
      Плодът е с жълто-оранжев цвят, нежна и вкусна мека част, с отличителен аромат, сравнително грапава кора със светлооранжев цвят.
      Химични характеристики:
      
                  Сочност
               
               
                  :
               
               
                  33 — 45 %
               
            
                  Съдържание на захари
               
               
                  :
               
               
                  >9,0 по Brix
               
            
                  Киселинност
               
               
                  :
               
               
                  0,7 — 1,75 %
               
            
                  Отношение захари/киселини (индекс на зрялост)
               
               
                  :
               
               
                  7,5 – 1
               
            Етерични масла:
      Те включват: алфа-туйен, алфа-пинен, камфен, бета-пинен, бета-мирцен, о-метиланизол, р-цимен, d-лимонен, гама-терпинен, линалол, бета-кариофилин. Основната съставка, чиято концентрация е най-висока, е d-лимоненът, следван от гама-терпинена. Етеричните масла се извличат от целия плод или само от кората по механичен начин и извлеченото количество зависи от различни фактори, като степента на зрялост на плода, големината му и използвания метод.
      3.3.   Суровини (само за преработени продукти)
      
      —
      3.4.   Фураж (само за продукти от животински произход)
      
      —
      3.5.   Специфични етапи на производство, които трябва да бъдат извършени в определения географски район
      
      Отглеждането, производството, брането, сортирането и определянето на размера на продукта „Mandarini Chiou“ трябва да бъдат извършвани в географския район на островите Хиос (Chios), Псара (Psara) и Инусес (Inousses).
      3.6.   Специфични правила за рязане, настъргване, опаковане и др.
      
      —
      3.7.   Специфични правила за етикетиране
      
      Продуктите от преработката на мандарината „Mandarini Chiou“, като например захарни изделия и сок, както и получените от нея продукти, като етерични масла, трябва да бъдат етикетирани в съответствие със „Съобщението на Комисията — Насоки за етикетиране на храните, в чийто състав влизат продукти, регистрирани като защитени наименования за произход (ЗНП) и защитени географски указания (ЗГУ)“ (ОВ С 341, 16.12.2010 г., стр. 3—4).
      4.   Кратко определение на географския район
      
      Закрилата на наименованието се изисква за островите Хиос, Псара и Инусес.
      5.   Връзка с географския район
      
      5.1.   Специфична характеристика на географския район
      
      
         Условия, свързани с почвата — геологичната основа се характеризира с алувиални отлагания, получени от разпадането на варовикови скали. Преобладаващата част от почвите са глинести, богати на активен общ калций (CaCO3) — почвени фактори, благоприятни за отглеждането на „Mandarini Chiou“.
      
         Климатични условия — характерни за климата на региона са:
      
                   
               
               
                  наличието на годишни ветрове (мелтемите, които от Средиземноморския басейн се наблюдават само в Егейско море), правещи по-умерени климатичните промени (като смекчават по този начин климата и по принцип предпазват плодовете от измръзване) и прогонващи облаците;
               
            
                   
               
               
                  значителното слънцегреене през цялата година (в Хиос се отчита най-голям брой часове без облаци в сравнение с останалата част от страната) и по-специално по време на годишните ветрове (мелтемите), когато продължителността на слънцегреенето е най-дълга, и
               
            
                   
               
               
                  слаби годишни колебания на температурата, водещи до меки и кратки зими, както и до прохладни лета.
               
            Тези климатични характеристики, в съчетание със следните фактори: а) поддържаната висока температура на повърхностните води (>22 °C) дори през есента, б) разположението на засадените площи, даващо възможност за силно слънцегреене, и в) условията, свързани с почвата, посочени в предшестващия параграф, са оказали въздействие върху размера и качеството на произведените плодове и са благоприятствали получаването на високо съдържание на захар поради силното слънцегреене, съчетано с високи дневни температури, засилващи фотосинтезата, и бързото отделяне на киселините поради високите нощни температури.
      Захари
      Съдържание на лимонена киселина
      Тези фактори обясняват високия индекс на зрялост и оттам — сладкия вкус и силния аромат.
      
         Човешкият фактор — отглеждането на „Μаndarini Chiou“ е било не само селскостопанска дейност, извършвана непрекъснато в течение на много десетилетия с необходимите осъвременявания, но е залегнало и в основата на строителството на подходящи сгради, както и на идеално съобразени с него практики, които могат да бъдат описани накратко, както следва:
      
                  —
               
               
                  специалната архитектура на голям брой къщи, принадлежащи на собствениците на земеделските стопанства. Те са построени в овощните градини и са обикновено двуетажни, което дава възможност за по-добро наблюдение на насажденията;
               
            
                  —
               
               
                  начинът на напояване, осъществявано с помощта на водно колело, което е извличало от кладенец вода с много добро качество и я е насочвало по бразди. Следва да се подчертае, че напоителните системи на острова са създадени през ХIV-ти век от генуезци, които освен това са изградили дренажни системи, без аналог в света по онова време;
               
            
                  —
               
               
                  създадените находчиви начини на бране. Според много източници жителите на Хиос единствени в Гърция умеели да отрязват плодовете от дървото с подходяща техника, тоест с помощта на ножици, след което отрязвали стъблото в дълбочина, оставяйки в плода само дръжката, за да не позволят на прекалено дългите стъбла да повредят плодовете, пренасяни в кофи или щайги;
               
            
                  —
               
               
                  практиките и въведените начини на наторяване на културите, които предвиждали между другото повсеместното използване на говежди, овчи, кози и птичи тор от животните, отглеждани успоредно от производителите на цитрусови плодове. Въпреки че използването на животински тор продължава да бъде една от основните практики за наторяване на дървета, то е в процес на изчезване поради недостиг на необходимите количества;
               
            
                  —
               
               
                  практиките и начините, използвани за защита от измръзване и включващи по-специално контролиран огън, оградни стени („toichogyria“) и много гъстото засаждане на дърветата (минималните разстояния между тях са от 2 до 2,5 m, така че приблизително 100 дървета са засадени на 1 000 m2).
               
            5.2.   Специфична характеристика на продукта
      
      „Mandarini Chiou“ е един от най-известните традиционни земеделски продукти на Гърция. Наред със защитеното наименование за произход „Mastiha Chiou“ той е най-важният продукт в областта. Мандарината е много търсена заради специфичния си вкус и характерния си силен аромат. Произвежданият в Хиос сорт мандарина е единствен по рода си. Той се счита за един от най-добрите и най-ароматните в света. Дори когато не са още зрели, мандарините са толкова ароматни, че въз основа на трайния аромат може да се установи, кой е ял от тях. Ароматът от овощните градини с „Mandarini Chiou“ е толкова силен, че островът е известен както в Гърция, така и отвъд нейните граници като „Хиос благоуханния“. Този епитет няма да изненада госта, тъй като се говори, че уханието на региона Кампос стига до него, още докато е в морето от самото начало на пътуването му към зеления център на острова.
      Заявката на регистрация на „Mandarini Chiou“ като продукт със защитено географско указание се основава следователно на неговата репутация, която на свой ред се дължи на специалното му качество. От края на ХIХ-ти век наименованието „Mandarini Chiou“ служи на пазара на пресни плодове за идентификация и търсене на един много харесван, оригинален продукт, отглеждан в Хиос, с много характерен аромат, специфичен вкус и отглеждан по начин, който е допринесъл за неговата специална пазарна стойност.
      С цел да бъдат запазени специфичните характеристики на плода, в миналото той е бил опакован в хартия за запазване на „Mandarini Chiou“ след брането. Тази практика е била открита от производителите от Хиос и не е била използвана никъде другаде в Гърция. Най-старото писмено свидетелство относно хартиената опаковка, използвана в Хиос, датира от 1878 г. и е текст, написан от французина A. Testevuide в „Le Tour du Monde“ („Околосветско пътешествие“ — френско списание, посветено на пътешествията).
      5.3.   Причинно-следствена връзка между географския район и качеството или особеностите на продукта (за ЗНП) или специфично качество, репутация или друга особеност на продукта (за ЗГУ)
      
      Изключителната репутация на продукта се дължи както на съчетанието от присъщите му специфични особености, така и на ефикасната дейност на човека.
      Във всеки случай „Mandarini Chiou“ е ценена много високо от потребителите както в Гърция, така и в чужбина, преди всичко заради своя характерен аромат и специфичен вкус — качества, които в миналото са допринесли много за процъфтяването на местната икономика и за развитието на търговията с европейските страни (Чехословакия, България, Румъния, Сърбия, Полша, Германия). За всичко това се говори в редица пътеписи на известни пътешественици (Galland, Testevuide, Ζολώτας, Τομπάζης, Σγουρός и Σωτηριάδου).
      Природната среда също допринася до голяма степен за тази репутация. Тя включва главно условията, свързани с почвата, и климатичните условия. За популяризиране на характерните особености на продукта основна роля е изиграло включването на неговото отглеждане в икономическата и търговската среда на местното общество.
      И накрая, репутацията на продукта „Mandarini Chiou“ се дължи в немалка степен и на характерните особености на географския район, където е отглеждана мандарината. Ето защо остров Хиос неслучайно е наречен „Хиос благоуханния“.
      
         Препратка към публикуваната спецификация
      
      [член 5, параграф 7 от Регламент (ЕО) № 510/2006]
      http://www.minagric.gr/greek/data/Allin1_for%20CD01.pdf